

**МУЗЕЈ СРЕМА**

Вука Караџића 3, 22000 Сремска Митровица

Тел: +381 (0) 22 621 150 +381 (0) 22 623 245 Факс: +381 (0) 22 624 866

[www.muzejsrema.com](http://www.muzejsrema.com/) [administracija@muzejsrema.com](mailto:administracija@muzejsrema.com)

**Музеј Срема**

## Организује

МЕЂУНАРОДНУ ИЗЛОЖБУ ,,МИНИЈАТУРЕ СИРМИЈУМА”

Вука Караџића 3, 22000 Сремска Митровица , Република Србија

Идеја за оснивање Музеја Срема у Сремској Митровици зачела се још у XIX веку, док је наведена замисао доживела процват 1951. године када је музеј званично отворен.

Сремска Митровица је на мапи Европе један од најстаријих градова што сведочи и по речима најпознатијег историчара IV века, Амијана Марцелина: *„Славна и многољудна мајка градова”*. Са тим у вези, Музеј Срема има одговорну и дугу трацију у очувању материјалног и нематеријалног културног наслеђа, те су основана одељења: *одељење археологије са нумизматичком збирком, историјско одељење, одељење историје уметности, етнолошко и палеозолошко одељење*, а по оснивању Међународне изложбе *„Минијатуре Сирмијума”* основана је и *Уметничка колекција музеја*.

Међународна изложба *„Минијатуре Сирмијума”* идејно се развијала још од 2019. године, а реализована је 2021. године са циљем презентовања уметника који стварају у данашњем времену. Изложба у свом наслову носи назив старовековног Римског града Сирмијум који се налази испод модерног града Сремске Митровице, чији су остаци видљиви данас и изазивају праву сензацију за стручњаке из области уметности и културе, али исто тако и за све посетиоце.

У начелу, постулати старовековног града Сирмијум заснивали су се на мултикултуралности, почевши од народа који је ту живео и боравио, преко разних политичких и верских превирања, различитих професија од занатлија до уметника, исто тако и материјала који је пристизао са свих крајева света а коришћен је у настанку града, односно изградњи. Управо у томе се и огледа идеја настанака концепта Међународне изложбе *„Минијатуре Сирмијума”*, разноликост која настоји да доведе уметнике и популарише област визуелне уметности под кровом Музеја Срема.

Концепт као и код првобитне изложбе се заснива на окупљању уметника из Србије и света али и презентацији данашње уметности. Исто тако, важан идејни сегмент заузима и прикупљање радова уметника у јединствену *Уметничку колекцију* како би се дела истих бележила за будућност нових поколења. Дакле, тематски изложба је ослобођена ограничења – Идеја дела припада само уметнику.

Музеј Срема је расписао конкурс за учешће на **МEЂУНАРОДНОЈ ИЗЛОЖБИ**

# ,,МИНИЈАТУРЕ СИРМИЈУМА”

* Конкурс је отворен од 22. маја 2025. године до 5. августа 2025. године
* Место одржавањa изложбе је Музеј Срема, Вука Караџића 3, 22000 Сремска Митровица, Република Србија
* Свечано отварање изложбе је 1. октобра 2025. године
* Изложба ће бити отворена до 1. новембра 2025. године

Конкурс је намењен за све пунолетне уметнике који се ***професионално*** баве уметничком делатношћу, чланове репрезентативних уметничких удружења, студенте уметничких факултета и слично.

Уметници задржавају потпуну слободу избора теме и технике. Учесници могу да конкуришу са највише два рада.

**Изложбене категорије:**

***Цртеж Сликарство Мозаик Скулптура***

**Пропозиције изложбе:**

1. За радове у **дводимензионалној форми** максимално дозвољене димензије су **10х10 цм.**

Уколико постоји паспарту или рам, максимално дозвољене димензије су **20х20 цм.**

1. За **тродимензионалне радове**, максимално дозвољене димензије су **10х10 цм**. Са постаментом, рад не сме прелазити димензије **20х20 цм.**

Пријава на конкурс је потребно да садржи наведену документацију:

* + Попуњен пријавни формулар, кратку биографију (до 300 карактера)
  + Фотографију рада (резолуција фотографије не сме бити мања од 300 dip), у JPG формату. Фотографију насловити са *име и презиме аутора, назив рада, годину настанка рада*.
  + Конкурсну документацију послати на е-маил адресу [konkursminijaturesirmijuma@outlook.com](mailto:konkursminijaturesirmijuma@outlook.com)
  + Рад/ове доставити на адресу на адресу Музеј Срема, Вука Караџића 3, 22000 Сремска Митровица до затварања конкурса.
  + Радови подлежу селекцији од стране Стручног уметничког жирија, сем радова Аутора на позив. Сваки аутор, понаособ, ће бити обавештен путем електронске адресе коју је навео у пријавном формулару о резултатима жирирања, а награђени аутори о наградама, након објављивљња резултата, уметници који су прошли селекцију плаћају котизацију за учешће на изложби. Временски оквир за уплате ће бити накнадно одређен, као и рачун на који се уплаћује котизација.
  + Радови који не прођу селекцију биће уредно враћени ауторима.

Списак учесника изложбе ће бити истакнут на званичном сајту Музеја Срема, facebook страници Meђународна изложба ,,Минијатуре Сирмијума”, сајту УЛУПУДС-а и другим сајтовима и интернет мрежама.

**Аутори чији су радови прошли селекцију за излагање плаћају партиципацију.**

**При пошиљци радова обавезно назначити сваки рад (налепнице се налазе у пријавном формулару на трећој страни). Уколико се налепнице лепе, лепити тако да се исте могу безбедно и лако уклонити са рада.**

Сваки рад по пристизању ће добити свој идентификациони број, на тај начин ће се селектовати и жирирати.

**Радове опремити за излагање (технички припремити за поставку радова).**

# СТРУЧНИ УМЕТНИЧКИ ЖИРИ ИЗЛОЖБЕ:

## Радове ће оцењивати жири у саставу:

1. Ненад Вацић; Ванредни професор Факултета примњених уметности, Београд, Р. Србија
2. Снежана Јовчић-Олђа; Редовни професор Факултета ликовних уметности, Београд, Р. Србија
3. Ружица Бајић Синкевић; Редовни професор Факултета савремених уметности, Београд, Р. Србија
4. Јасмина Ћирић; Доцент Филолошко – уметничког факултета, Крагујевац, Р. Србија
5. Драган Мартиновић; Редовни професор Академије класичног сликарства, Нови Сад, Р. Србија
6. Специјални гост Жирија: Архитекта, текстописац и музичка уметница Ана Ђурић – Констакта, Београд, Р. Србија

# ПАРТИЦИПАЦИЈА:

Домаћи аутори плаћају партиципацију у нето износу од 2000,00 РСД. Уплате ће се вршити након селектовања радова на рачун изложбе који ће бити објављен, термин за уплате ће бити накнадно објављен.

За ауторе из иностраних земаља партиципација по раду износи (нето) 60 EUR по раду. За стране ауторе цена повраћаја радова је урачуната у цену партиципације. Уплате ће се вршити након селектовања радова на рачун изложбе, термин за уплате ће бити накнадно објављен, а уметници обавештени о истом.

Аутори су дужни да пошаљу потврду о уплатници (фотографију) на e-mail изложбе за учешће

[konkursminijaturesirmijuma@outlook.com](mailto:konkursminijaturesirmijuma@outlook.com)

# НАГРАДЕ:

* Прве награде за три категорије – по 50.000,00 РСД
* Гранд Прих награда – 100.000, 00 РСД
* Жири има право да додели Специјлне похвале изложбе

Сви излагачи ће добити поклон Картице са идентификационим бројем на мејл од Музеја Срема и Туристичке организације Града Сремска Митровица са којима ће моћи бесплатно посетити Царску Палату старог града Сирмијум и Музеј Срема (Археолошки и Историјски комплекс Музеја Срема) од отварања изложбе до 3. јануара 2026. године.

Сви учесници ће добити каталог изложбе.

**Напомена:**

**Обавезно прочитати правилик изложбе**

**Календар изложбе:**

* Рок за доставу радова и прописане документације: 5. август 2025. године
* Обавештење о радовима који су прошли селекцију за учешће на изложби: у периоду од 7. до 20. августа 2025. године
* Рок за достављање уплата на рачун изложбе и рачун изложбе биће накнадно објављен
* Свечано отварање изложбе и додела признања за најбоље радове: 1. октобар 2025. године
* Затварање изложбе: 1. новембар 2025. године

**Организациони тим изложбе:**

* Стручни сарадник: кустос/историчар Александар Сладојевић
* Стручни сарадник: историчар Данило Јадрански
* Стручни сарадник: кустос/историчар Јована Тривуновић
* Стручни сарадник: референт за издавачку делатност/политиколог Стево Лапчевић

**Организација изложбе:**

Организатор изложбе: Mузеј Срема, Вука Караџића 3, 22000 Сремска Митровица Тел. за све информације: +381 63 467821; +381 65 467 8 268

E-mail: [**konkursminijaturesirmijuma@outlook.com**](mailto:konkursminijaturesirmijuma@outlook.com)

Уметничка директорка изложбе Директор Музеја Срема Ружица Шпановић Андрија Поповић